מנהלת החרדים הצבאית

טקס מצטייני ראש מנהלת החרדים הצבאית לראש השנה תש"ף, ספטמבר 2019
מנהלת החרדים הצבאית (בראשי תיבות: מח"ץ) היא היחידה הצבאית המופקדת על שירות החרדים בצה"ל, כסמכות מקצועית בתחום הליך גיוס החרדים לצה"ל, הכתבת מדיניות והכשרות מקצועיות המיועדות לחיילים החרדים. המנהלה שייכת לחטיבת תכנון ומנהל כח האדם (חתומכ"א) והיא תחת פיקוד אגף כוח האדם. 
היחידה הוקמה ב-6 בדצמבר 2017 על מנת להוות כגוף מטכ"לי אשר מספק מענה מוסדר בנושא שירות החרדים בצה"ל לציבור החרדי, גופים אזרחיים ולאגפים ולזרועות בצה"ל.

==היסטוריה==
בשנת 2007 הוקם מדור 'שילוב חרדים' בענף תכנון כוח אדם סדיר באגף כוח האדם, והיווה כמדור אשר מתכלל ומתכנן את תחום גיוס החרדים לצה"ל בהתאם למסלולי השירות. בשנת 2017, הוחלט להקים גוף מטכ"לי אשר יספק מענה לצורכי הציבור החרדי והיחידות בצה"ל בנושא מסלולי השירות החרדיים. 

ב-6 בדצמבר 2017 נפתחה מנהלת החרדים הצבאית תחת חטיבת תכנון ומנהל כוח אדם באגף כוח האדם, והוכפפו לתחום אחריותה מדיניות שירות החרדים בצה"ל ופיקוחה מחיל הרבנות הצבאית, ופרויקט 'שנת המשימה' (כיום שנת מעו"ף) מפיקוד מרכז. בראשית הקמת המנהלה עמד בראשה רמ"ד שילוב חרדים, רס"ן אמיר ווקנין ושימש כממלא מקום ראש המנהלה, עד כניסת סא"ל תלם חזן לתפקיד ב-3 באוקטובר 2018.

==מבנה==
*מדור גיוס - המדור מתכלל את תחום גיוס החרדים לצה"ל מול לשכות הגיוס והאגפים והזרועות בצה"ל, ואמון על הנגשת המידע ותיווך בין צה"ל למועמדים לשירות ביטחון מן הציבור החרדי בשיתוף עם יחידת מיטב.
#תא חרב - התא האמון על תכלול תחום גיוס החרדים למסלול הלחימה ותומכי הלחימה 'חרב' (לשעבר נקרא בשם 'נצח'). מסלול זה מיועד למועמדים לשירות ביטחון מן הציבור החרדי בגילי 18 - 21 שאינם נשואים. תחת מסלול גיוס זה נמצאות היחידות גדוד נצח יהודה, פלגת הנגב בחיל האוויר פלוגת תומר בחטיבת גבעתי ופלוגת ח"ץ בחטיבת הצנחנים ומסלולי תומכ"ל נוספים באגפים ובזרועות.
#תא מגן - התא אמון על תכלול תחום גיוס החרדים למסלול העורפי 'מגן' (לשעבר נקרא בשם 'שח"ר'). מסלול זה מיועד למועמדים לשירות ביטחון מן הציבור החרדי נשואים בגילי 21 - 26.
#תא מוסדות ואקדמיזציה - התא האמון על הקשר בין צה"ל למוסדות החינוך החרדיים ומסלול "דרך חיים" (ישיבות הסדר חרדיות), בנוסף התא מתכלל את תחום האקדמיזציה בצה"ל עבור המועמדים לשירות ביטחון מן המגזר החרדי.

*מדור מדיניות ונהלים - המדור אמון על הכתבת מדיניות שירות החרדים בצה"ל, המסדירה את הנהלים ואת ההתאמה במסגרות צבאיות בהתאם למסלול השירות של החייל החרדי, בנושאים השונים כגון: כשרות, אופי סביבת השירות ומגדריות וכו'. המדור מקיים פעולות הסברה לסגל הפיקודי ועורך ביקורות אכ"א להטמעת המדיניות בקרב היחידות בהם משרתים חרדים בצה"ל. בנוסף, מפעיל המדור תא פניות טלפוני ואינטרנטי לחייל החרדי בצה"ל, אשר מספק מענה לצורכי החייל החרדי ומסייע לו בנושאים השונים מול היחידות השונות בצה"ל בהתאם למדיניות.
*מדור הכשרות - המדור מפעיל את פרויקט שנת מעו"ף (מצוינות, עתיד ופיתוח אישי) אשר במסגרתו חיילים חרדים עוברים קורסים מקצועיים לקראת שיבוץ לתפקיד בצה"ל או השלמת השכלה לקראת השחרור והכנה לאזרחות בהתאם למסלול שירותם תחת מכללות אזרחיות המתואמות לאורח החיים החרדי.

==מפקדי מנהלת החרדים הצבאית לאורך השנים==
{| class="wikitable"
|-
! מפקד !! תקופה !! הערות
|-
| רס"ן אמיר ווקנין ||2017 - 2018 || רמ"ד שח"ר עד הקמת המנהלה, שימש כממלא מקום.
|- style="background-color: #EFEFEF;"
| סא"ל תלם חזן || 2018 - 2020 || לשעבר מג"ד 'נצח יהודה' וסמח"ט צנחנים.
|-
|רס"ן שמשון קליין || 2020 - 2021 || לשעבר רמ"ד מדיניות ופרט. שימש כממלא מקום למספר חודשים.
|-
|סא"ל במיל' אמיר זוזוט || 2021 - מכהן || לשעבר ראש ענף כשרות ברבנות הצבאית.
|}

==גלריה==
<gallery mode="packed" heights="120px">

קובץ:Haredi Management Office. I.jpg|טקס חילופי המפקדים של המנהלה. מימין המפקד הנכנס סא"ל תלם חזן ומשמאל המפקד היוצא רס"ן אמיר ווקנין, אוקטובר 2018
קובץ:Eran Shani. III.jpg|טקס חילופי המפקדים. רס"ן אמיר ווקנין וערן שני (), רח"ט תכנון ומינהל כוח אדם בצה"ל, אוקטובר 2018
קובץ:Eran Shani. IV.jpg|טקס חילופי המפקדים. מימין המפקד הנכנס סא"ל תלם חזן, במרכז המפקד היוצא רס"ן אמיר ווקנין ומשמאל ערן שני, אוקטובר 2018
קובץ:Haredi Management Office. VI.jpg|טקס מצטייני ראש מנהלת החרדים הצבאית לראש השנה תש"ף, ספטמבר 2019
קובץ:Haredi Management Office. VII.jpg|טקס מצטייני ראש מנהלת החרדים הצבאית לראש השנה תש"ף, ספטמבר 2019
קובץ:Haredi Management Office. II.jpg|ביקור מח"ץ בבח"א 28 להתרשמות מפעילות פלגת מגיני הנגב, אוגוסט 2019
קובץ:Haredi Management Office. III.jpg|הכנס התורני השנתי, יוני 2019
קובץ:Haredi Management Office. IV.jpg|אימון גדודי, נובמבר 2019
</gallery>

==ראו גם==
*גיוס לצה"ל
*חוק שירות ביטחון

== קישורים חיצוניים ==

* [http://www.haredimidf.org.il אתר שירות החרדים בצה"ל]

== הערות שוליים ==

קטגוריה:אגף כוח אדם
קטגוריה:גיוס בני ישיבות לצה"ל